SCGP ฤดูเก็บเกี่ยวผลผลิต M&P
SCGP ผ่านการประกาศดีลใหญ่อย่างต่อเนื่อง ไล่มาตั้งแต่การเข้าเทคกิจการ Go-Pak UK Limited (Go-Pak) ผู้นำการให้บริการโซลูชันด้านบรรจุภัณฑ์อาหาร
SCGP ผ่านการประกาศดีลใหญ่อย่างต่อเนื่อง ไล่มาตั้งแต่การเข้าเทคกิจการ Go-Pak UK Limited (Go-Pak) ผู้นำการให้บริการโซลูชันด้านบรรจุภัณฑ์อาหาร
20 ก.พ. 2565

คุณค่าบริษัท
หลังจากบริษัท เอสซีจี แพคเกจจิ้ง จำกัด (มหาชน) หรือ SCGP ซึ่งเป็นบริษัทลูกของบริษัท ปูนซิเมนต์ไทย จำกัด (มหาชน) หรือ SCC สปินออฟเข้าตลาดมาเมื่อปลายปี 2563 ก็เห็นพัฒนาการของ SCGP ผ่านการประกาศดีลใหญ่อย่างต่อเนื่อง ไล่มาตั้งแต่การเข้าเทคกิจการ Go-Pak UK Limited (Go-Pak) ผู้นำการให้บริการโซลูชันด้านบรรจุภัณฑ์อาหาร ที่มีเครือข่ายลูกค้าระดับโลกในสหราชอาณาจักร ยุโรป และอเมริกาเหนือ
ตามมาด้วยการเข้าถือหุ้น 70% ใน Duy Tan Plastics Manufacturing Corporation (Duy Tan) ผู้นำด้านบรรจุภัณฑ์พลาสติกแบบคงรูปที่มีฐานลูกค้าทั้งบริษัทข้ามชาติและบริษัทท้องถิ่นในประเทศเวียดนาม
สำหรับการเข้าถือหุ้น 75% ใน PT Indonesia Dirtajaya Aneka Industri Box, PT Bahana Buana Box และ PT Rapipack Asritama (Intan Group) ผู้ผลิตบรรจุภัณฑ์กล่องลูกฟูกที่มีฐานการผลิตถึง 4 แห่งในประเทศอินโดนีเซีย เพื่อรองรับการเติบโตของตลาดบรรจุภัณฑ์ในอินโดนีเซีย
จากนั้นเข้าสู่ตลาดวัสดุอุปกรณ์ทางการแพทย์ ด้วยการลงทุน 85% ใน Deltalab, S.L. (Deltalab) ผู้เชี่ยวชาญด้านการผลิตและจำหน่ายวัสดุอุปกรณ์ทางการแพทย์คุณภาพสูง เพื่อรองรับการเติบโตด้านสุขอนามัยและการดูแลสุขภาพ เป็นต้น
โดยวันนี้ผลพวงจากการเข้าลงทุนในบริษัทต่าง ๆ ทั่วโลก เริ่มผลิดอกออกผลแล้ว สะท้อนได้จากงบปี 2564 ที่มีกำไรสุทธิ 8,294 ล้านบาท เพิ่มขึ้น 28% จากปี 2563 ที่มีกำไรสุทธิ 6,457 ล้านบาท และมีรายได้จากการขาย 124,223 ล้านบาท เพิ่มขึ้น 34% จากปี 2563 ที่มีรายได้จากการขาย 92,786 ล้านบาท แบ่งเป็นธุรกิจบรรุภัณฑ์ 105,563 ล้านบาท เพิ่มขึ้น 34% และธุรกิจเยื่อและกระดาษ 18,660  บาท เพิ่มขึ้น 34%
ขณะที่ปี 2565 ผู้บริหารมั่นใจจะเติบโตต่อเนื่อง ด้วยเป้าหมายมีรายได้มากกว่า 140,000 ล้านบาท โดยจะมาจากการรับรู้รายได้เต็มปีจากธุรกิจที่ควบรวมกิจการเข้ามา และการขยายกำลังการผลิตอย่างต่อเนื่อง ขณะเดียวกันยังคงเน้นการทำตลาดในภูมิภาคอาเซียนและตลาดในยุโรปมากขึ้น ภายหลังจากได้เข้าลงทุนใน Deltalab, S.L. ในประเทศสเปน
โดยตั้งงบลงทุนไว้ 20,000 ล้านบาท เพื่อรองรับการควบรวมกิจการ หรือ Merger and Partnership (M&amp;P) ประมาณ 10,000 ล้านบาท ใช้ในการบำรุงรักษาประมาณ 5,000 ล้านบาท และการขยายกำลังการผลิต Organic Expansion ประมาณ 5,000 ล้านบาท
สำหรับการประเมินมูลค่า (Valuation) ปัจจุบันราคาหุ้น SCGP ซื้อขายกันที่ P/E ระดับ 34.72 เท่า เทียบกับ P/E ตลาดโดยรวมที่ระดับ 21.01 เท่า ถือว่าราคาซื้อขายสูงกว่าตลาด โดยมีราคาเป้าหมายเฉลี่ยที่ 72.75 บาท จากราคาต่ำสุด 70.00 บาท และราคาสูงสุด 75.00 บาท
…
รายชื่อผู้ถือหุ้นใหญ่
รายชื่อกรรมการ